paragraph_text: Freak Out! je debitantski studijski album američkog rock sastava The Mothers of Invention koju predvodi Frank Zappa, a objavljen je 27. lipnja 1966. Dvostruki LP, koji je jedan od prvih dvostrukih albuma u povijesti rock glazbe, snimljen je u Verve Recordsu i imao je strahoviti uspjeh kod publike. Iako se navodi da se koncept albuma svodi na rock glazbu, ustvari prava tema nije glazba nego satira u izvedbi njihovog prvog čovjeka Franka Zappe, s jedinstvene percepcije američke pop kulture. Tako se u obilju svega može naći divlji ritam bubnjeva, protestna pjesma Trouble Every Day i minutni detalji najava, viceva i parodija koje su u trenu postale kultne.